gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl es de gl gl gl gl gl de en sv fr de de gl gl gl gl gl gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - O ministro de Industria non está seguro de "se interesa ou non" quitarlle o veto a Navantia
Domingo, 25 de setembro de 2022
Malia o compromiso adquirido de presionar
Miguel Sebastián cualifícao de "tema complexo" argumentando que supón "reabrir o expediente de Izar".
Tags: ILP Miguel Sebastián naval UE
O ministro de Industria, Miguel Sebastián, afirmou este martes que a negociación do levantamento do veto ao estaleiro de Navantia-Fene, sobre o que pesa a limitación do vinte por cento de construción naval civil, constitúe un "tema complexo" que suporá "reabrir o expediente de Izar", polo que avisou de que "hai que formularse se interesa ou non".
Cualificando o asunto como "unha das herdanzas e non boas do goberno do PP", sinalou sobre o tema da antiga Astano que levaría consigo tamén a reapertura do caso de Izar, tras a amoestación da Unión Europea polo cobramento de axudas públicas que poderían atentar contra a libre competencia de mercado. Con todo, insistiu na súa comparecencia no Senado en que o sector naval é "estratéxico" e asegurou que o seu departamento "traballa para a prórroga do actual marco de axudas estatais".
A presidencia de quenda na UE avanza sen novidade ao respecto
As palabras do ministro abren incerteza sobre o compromiso que, nunha intervención no Congreso en resposta ao deputado do BNG Francisco Jorquera, o presidente do goberno español, José Luis Rodríguez Zapatero, expresara ao respecto deste tema. Zapatero dixera daquela estar "seguro" de que, aproveitando a presidencia de quenda na Unión Europea, era o "momento axeitado" para "formular unha nova ofensiva" ante a UE, para os estaleiros de Navantia en Fene puidesen volver á construción naval civil.
Por outro lado, o deputado do Grupo Parlamentario do BNG Henrique Viéitez lamentou este martes que o PP e o PSdeG solicitasen o aprazamento para presentar emendas á Iniciativa Lexislativa Popular (ILP) sobre o sector naval e que foi recentemente admitida a trámite polo Parlamento, posto que iso "dificultará a súa aprobación" no menor prazo de tempo posíbel. Viéitez considerou que "non hai escusa" algunha para que o aprazamento, posto que se trata dunha lei de cinco artigos e dúas disposicións adicionais, e recordou que "na actual situación de crise, é fundamental axilizar todas as medidas e iniciativas que teñen por obxectivo favorecer sectores básicos para a economía".
O PP pediralle ao goberno español que permita a construción civil en Navantia
Milleiros de sinaturas para volver Navantia á construción naval civil
Trasládanlle a solución para o naval á presidencia de quenda do goberno español
Financiamento, TAV e os problemas do leite e do naval sobre a mesa da Moncloa
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto